Ragnar Kõgel		
OÜ Holmekar	
	
 Tallinn	22.07.2026 nr 5.2-1/362 - 1	

	

	
Kose tee 64 ja Purde tn 2a kinnistute detailplaneeringu avalikustamine		

	
Austatud kaasatud isik	
	
Tallinna Linnavalitsuse 16.06.2026 korraldusega nr 462 võeti vastu Kose tee 64 ja Purde tn 2a kinnistute detailplaneering.	
Pirita Linnaosa Valitsus korraldab Kose tee 64 ja Purde tn 2a kinnistute detailplaneeringu avaliku väljapaneku 27.07 - 09.08.2026 Pirita Linnaosa Valitsuses Kloostri tee 6 tuba 128, tööpäevadel tööaja jooksul. Detailplaneeringu materjalidega saab tutvuda ka Tallinna planeeringute registris: https://tpr.tallinn.ee nr DP046200.
Detailplaneeringu koostamise eesmärk on liita Kose tee 64 ja Purde tn 2a kinnistud üheks elamumaa krundiks, et moodustada Kose tee 64 kinnistust transpordimaa sihtotstarbega krunt Purde tänava laiendamiseks ning määrata moodustatavale elamumaa krundile  ehitusõigus kokku kahe kuni 2 maapealse ja 1 maa-aluse korrusega ridaelamu ehitamiseks. Kose tee 64 (pindala 5431 m2) ja Purde tn 2a (pindala 44 m2) on elamumaa sihtotstarbega kinnistud, planeeritaval alal on kõrghaljastus.
Planeeritav ala asub Pirita linnaosas Kose asumis, Kose tee ja Purde tänava nurgal. Planeeringualast itta jääb Kose pereelamupiirkond, mis on hoonestatud valdavalt üksikelamute ja ka üksikute 2-korruseliste väikeelamutega. Alast põhja suunas on hilisemal ajal ehitatud kuni 3-korruselisi korterelamuid. Planeeringualast läände jäävad Kose tee äärsed hoiu- ja kaitsemetsa alad.
Pirita linnaosa üldplaneeringu  kohaselt on planeeritava maa-ala juhtotstarbeks määratud väikeelamute ala. Alale võib kavandada väikeelamuid (pereelamuid, kaksik(paaris)elamuid, ridaelamuid ja 2-korruselisi kuni 6 korterida korterelamuid). Kose tee 64 ja Purde tn 2a kinnistute detailplaneering on kooskõlas Pirita linnaosa üldplaneeringuga.
Pirita LOV korraldab Kose tee 64 ja Purde tn 2a kinnistute detailplaneeringu avaliku väljapaneku 27.07 - 09.08.2026

	
Lugupidamisega	

	
	
(allkirjastatud digitaalselt)	
Kaido Saarniit	
linnaosa vanem

	

	

Tiina Paalberg
6457612 tiina.paalberg@tallinnlv.ee